**Kúpna zmluva**

uzavretá podľa § 588 a nasl. Občianskeho zákonníka

***Zmluvné strany***

### Predávajúci: Mesto Senica

za mesto koná Mgr. Branislav Grimm, primátor mesta

sídlo: Štefánikova č.1408/56, 905 25 Senica

### IČO: 00 309 974 , DIČ: 2021039845

bankové spojenie: Prima banka Slovensko, a.s.

 číslo účtu: SK11 5600 0000 0092 0051 4007

v ďalšom texte ako ***p r e d á v a j ú c i***

a

### *Poznámka: v údajoch o kupujúcom je potrebné vyplniť údaje podľa toho, či záujemca je  fyzická osoba alebo právnická osoba*

### Kupujúci: ................................................................................................................................

###  (meno, priezvisko, rodné priezvisko/ obchodné meno)

###

 ...........................................................................................................................................

 (meno a priezvisko osoby, oprávnenej konať za spoločnosť s uvedením jej funkcie)

###  ...............................................................................................................................

###  (rodné číslo, dátum narodenia/ IČO,DIČ)

 .........................................................................................................................................

 ( trvale bydliskom/ sídlo)

### v  ďalšom texte ako *k u p u j ú c i*

Predávajúci a  kupujúci v súlade s ustanoveniami § 588 a nasl. zákona č. 40/1964 Zb.

( Občiansky zákonník) v platnom znení uzatvárajú túto kúpnu zmluvu

(ďalej len „zmluva“) v nasledovnom znení:

***článok I. Úvodné ustanovenia***

1.1 Predávajúci je výlučným vlastníkom (podiel 1/1) nehnuteľnosti, evidovanej v katastri nehnuteľností Okresného úradu  Senica, katastrálneho odboru na liste vlastníctva č. 3353pre obec Senica a katastrálne územie **Senica**  ako

pozemok reg. CKN parc. č. **34210/4** vo výmere **18721 m2,** druh pozemku  **ostatné plochy.**

1.2 Stručný popis pozemku:

Pozemok sa nachádza na západnom okraji mesta Senica cca 3,5 km od centra mesta. Pozemok je prístupný zo štátnej cesty. Nachádza sa v záujmovom území riešenom v schválenom územnom pláne mesta Senica v lokalite funkčného využitia bloku A13, ktorá je určená na plochy výroby.

Opis hlavného funkčného využitia: rozsiahle kompaktné areály podnikov výroby.

Doplnkové funkčné využitie: príslušné verejné dopravné a technické vybavenie nevyhnutné pre obsluhu územia, sklady a povolené skládky.

1/4

Neprípustné funkčné využite: bývanie (okrem ubytovania zamestnancov).

Na pozemku sú náletové dreviny.

1.3 Kupujúci je víťazom obchodnej verejnej súťaže v súlade s ustanovením § 9a ods.1

písm. a) zákona č.138/1991 Zb. o majetku obcí v platnom znení. Spôsob odpredaja predmetu kúpy formou obchodnej verejnej súťaže a jej podmienky schválilo Mestské zastupiteľstvo v  Senici uznesením číslo 18/2017/543 na svojom zasadnutí dňa 21.09.2017.

Pozemok reg. CKN parc. č. 34210/4 vo výmere 18721 m2, druh pozemku ostatné plochy vznikol rozčlenením pôvodného pozemku reg. CKN parc. č. 34210/4 vo výmere 20010 m2, druh pozemku ostatné plochy na dva pozemky a to pozemok reg. CKN parc. č. 34210/4 vo výmere 18721 m2, druh pozemku ostatné plochy a pozemok reg. CKN parc. č. 34210/9 vo výmere 1289 m2, druh pozemku ostatné plochy na základe geometrického plánu č. 123/2017

na oddelenie pozemku p. č. 34210/9. V súlade s uznesením č. 18/2017/543 bol pozemok reg. CKN parc. č. 34210/9 vyňatý z obchodnej verejnej súťaže a ponechaný vo vlastníctve predávajúceho pre účely vybudovania komunikácie a pozemok reg. CKN parc. č. 34210/4 vo výmere 18721 m2, druh pozemku ostatné plochy bol určený na predaj v obchodnej verejnej súťaži.

***článok II. Predmet zmluvy***

2.1 Predmetom tejto zmluvy je odplatný prevod vlastníckeho práva  k pozemku reg. CKN parc. č.34210/4, ktorý je popísaný v bode 1.1 článku I. tejto zmluvy z výlučného  vlastníctva predávajúceho do výlučného vlastníctva kupujúceho.

2.2 Predávajúci touto zmluvou predáva a odovzdáva kupujúcemu do jeho výlučného vlastníctva pozemok reg. CKN parc. č. 34210/4, ktorý je popísaný v bode 1.1 článku I. tejto zmluvy.

2.3 Kupujúci kupuje a nadobúda do svojho výlučného vlastníctva pozemok reg. CKN parc. č. 34210/4, ktorý je popísaný v bode 1.1  článku I. tejto zmluvy a zaväzuje sa zaplatiť predávajúcemu kúpnu cenu, dohodnutú v  článku III. zmluvy.

2.4 V ďalšom texte je pozemok reg. CKN parc. č. 34210/4 uvádzaný aj ako „ predmet kúpy“.

***článok III. Kúpna cena***

3.1 Jednotková kúpna cena za predmet kúpy bola dohodnutá zmluvnými stranami

 na ............. eur/ m2, slovom .......................................................................................... eur/ m2.

Kúpna cena za predmet kúpy ako celok je ........................................................eur,

slovom...................................................................................................................................eur.

Kupujúci na účet predávajúceho uhradil povinnú zábezpeku v sume 50 000 eur,

slovom päťdesiattisíc eur, čím splnil jednu z podmienok obchodnej verejnej súťaže. Uvedená zábezpeka sa u víťaza obchodnej verejnej súťaže započítava na úhradu kúpnej ceny.

S prihliadnutím na uvedenú skutočnosť je kupujúci povinný uhradiť predávajúcemu zostatok kúpnej ceny v sume ..........................................eur, ktorý je splatný na účet predávajúceho, uvedený na prvej strane tejto zmluvy v údajoch o predávajúcom do 30 (slovom tridsiatich) kalendárnych dní od nadobudnutia účinnosti tejto zmluvy. Zostatok kúpnej ceny sa pokladá za uhradený jej pripísaním na účet predávajúceho.

3.2 Zmluvné strany sa dohodli, že v prípade, ak kupujúci poruší svoju povinnosť zaplatiť

predávajúcemu kúpnu cenu v dohodnutej lehote splatnosti, je kupujúci povinný zaplatiť predávajúcemu zmluvnú pokutu v sume 0,05 % z dlhovanej sumy za každý deň omeškania s jej  úhradou.

2/4

***článok IV. Vyhlásenia zmluvných strán***

4.1 Predávajúci vyhlasuje, že:

a) je výlučným vlastníkom predmetu kúpy a  je oprávnený s ním bez obmedzenia nakladať,

b) na predmete kúpy neviaznu žiadne dlhy, vecné bremená, záložné práva ani iné nároky tretích osôb.

4.2 Kupujúci vyhlasuje, že je zapísaný v registri partnerov verejného sektora v zmysle zákona č. 315/2016 Z.z. o registri partnerov verejného sektora a o zmene a doplnení niektorých zákonov, čo preukázal výpisom z registra partnerov verejného sektora.

4.3 Kupujúci prehlasuje, že mal možnosť oboznámiť sa so stavom predmetu kúpy zo znaleckého posudku č. 208/2017 a obhliadkou a predmet kúpy kupuje v stave v akom tento „stojí a leží“.

 ***článok V. Nadobudnutie vlastníctva predmetu kúpy***

* 1. Kupujúci nadobudne vlastníctvo k  predmetu kúpy dňom nadobudnutia právoplatnosti

rozhodnutia o povolení vkladu vlastníckeho práva k predmetu kúpy v prospech kupujúceho.

* 1. Zmluvné strany sa dohodli, že návrh na vklad vlastníckeho práva k predmetu kúpy

v prospech kupujúceho do katastra nehnuteľností na základe tejto zmluvy je oprávnený podať na príslušný okresný úrad, katastrálny odbor výlučne predávajúci, ktorý je tak povinný urobiť v lehote do troch pracovných dní odo dňa úhrady dohodnutej kúpnej ceny na účet predávajúceho. Kupujúci sa zaväzuje, že bude rešpektovať uvedené oprávnenie predávajúceho a nepodá návrh na vklad vlastníckeho práva k predmetu kúpy vo svoj prospech.

* 1. Predávajúci je povinný preukázať kupujúcemu, že splnil povinnosť podať návrh na vklad

vlastníckeho práva k predmetu kúpy v prospech kupujúceho do katastra nehnuteľností riadne a včas zaslaním kópie návrhu na vklad vlastníckeho práva v prospech kupujúceho opatrenej pečiatkou príslušného okresného úradu, katastrálneho odboru a to bezodkladne po podaní tohto návrhu na vklad vlastníckeho práva.

5.4 Zmluvné strany sa dohodli, že v prípade, ak kupujúci poruší svoj záväzok, uvedený v bode 5.2 tohto článku zmluvy a podá na príslušný okresný úrad, katastrálny odbor návrh na vklad vlastníckeho práva k predmetu kúpy v prospech kupujúceho, je povinný zaplatiť predávajúcemu zmluvnú pokutu v sume 100 000 eur, slovom jednostotisíc eur, ktorá je splatná v deň, ktorý nasleduje po dni prijatia návrhu na vklad vlastníckeho práva k predmetu kúpy v prospech kupujúceho podaného na príslušný okresný úrad, katastrálny odbor kupujúcim ako navrhovateľom.

5.5 Nebezpečenstvo náhodnej skazy a náhodného zhoršenia predmetu kúpy prechádza na kupujúceho dňom povolenia vkladu vlastníckeho práva do katastra nehnuteľností v prospech kupujúceho. Uvedeným dňom je kupujúci oprávnený vstúpiť do užívania predmetu kúpy.

* 1. Zmluvné strany sa dohodli, že sú si povinné poskytnúť potrebnú vzájomnú súčinnosť

vyžadovanú v súvislosti s konaním o návrhu na vklad vlastníckeho práva do katastra nehnuteľností podľa  bodu 5.2 tohto článku zmluvy, vedeným Okresným úradom Senica, katastrálnym odborom. Za týmto účelom sú zmluvné strany povinné na základe výzvy Okresného úradu Senica, katastrálneho odboru doplniť listiny, údaje a poskytnúť potrebné informácie alebo inú súčinnosť a odstrániť prekážky v konaní o povolenie vkladu vlastníckeho práva v prospech kupujúceho.

5.7 Zmluvné strany sa dohodli, že správny poplatok spojený s  podaním návrhu na vklad

vlastníckeho práva k predmetu kúpy do príslušného katastra nehnuteľností znáša kupujúci, ktorý je povinný doručiť predávajúcemu doklad o jeho úhrade (e-kolok v hodnote správneho poplatku) najneskôr ku dňu úhrady kúpnej ceny.

3/4

***článok VI. Odstúpenie od zmluvy***

6.1 Predávajúci je oprávnený odstúpiť od tejto zmluvy v prípadoch:

 a) ak sa kupujúci dostane do omeškania s úhradou kúpnej ceny

 b) ak kupujúci poruší svoj záväzok, uvedený v bode 5.2 článku V. Nadobudnutie vlastníctva predmetu kúpy tejto zmluvy.

6.2 Doručením písomného prejavu o odstúpení kupujúcemu na adresu, ktorá je uvedená na prvej strane tejto zmluvy v údajoch o kupujúcom, sa zmluva od počiatku zrušuje a zmluvné strany sú povinné navzájom vrátiť si všetko, čo podľa tejto zmluvy dostali.

Písomný prejav predávajúceho o odstúpení od zmluvy musí byť doručený kupujúcemu do vlastných rúk. Ak nie je možné doručiť písomný prejav o odstúpení kupujúcemu na adresu, uvedenú, príp. na adrese, ktorej zmenu písomne kupujúci predávajúcemu oznámil, písomnosť sa považuje za doručenú v deň, ktorý nasleduje po dni vrátenia nedoručenej zásielky predávajúcemu a to aj vtedy, ak sa kupujúci o tom nedozvie. V uvedený deň nastávajú účinky odstúpenia od zmluvy.

***článok VII. Záverečné ustanovenia***

* 1. Zmluva je uzavretá jej podpisom oboma zmluvnými stranami.

7.2 Zmluva nadobúda platnosť dňom jej podpisu oboma zmluvnými stranami a účinnosť dňom, ktorý nasleduje po dni jej zverejnenia na webovom sídle predávajúceho.

7.3 Právne účinky vkladu vlastníckeho práva v prospech kupujúceho nastanú na základe právoplatného rozhodnutia o povolení vkladu vlastníckeho práva Okresného úradu Senica, katastrálneho odboru.

* 1. Túto zmluvu je možné meniť a dopĺňať len na základe písomných dodatkov podpísaných

oboma zmluvnými stranami.

* 1. Zmluva je vyhotovená v štyroch vyhotoveniach, z ktorých každá zo zmluvných strán

obdrží jedno a dve vyhotovenia slúžia pre potreby konania o povolenie vkladu vlastníckeho práva v prospech kupujúceho.

7.6 Zmluvné strany vyhlasujú, že zmluvu uzavreli na základe ich slobodnej vôle, nie v  tiesni za nápadne nevýhodných podmienok, zmluvu si prečítali, jej obsahu porozumeli a na znak súhlasu s jej obsahom zmluvu podpisujú.

Predávajúci:

v Senici, dňa ………………………..

 Mesto Senica

 Mgr. Branislav Grimm ….........................................................

 primátor

Kupujúci:

v ............................, dňa …………………..

 ......................................................... .................................................................

 ........................................................ .................................................................

4/4